**Zmluva o dielo – návrh**

**uzavretá podľa § 536 a nasl. zákona č. 513/1991 Zb. Obchodný zákonník**

**v znení neskorších predpisov**

(ďalej ako „Obchodný zákonník")

**ČLÁNOK 1**

**Zmluvné strany**

**Objednávateľ:** Mesto Handlová

Sídlo: Námestie baníkov 7, 972 51 Handlová

Štatutárny orgán: Mgr. Silvia Grúberová, primátorka mesta

IČO: 00318094

DIČ: 2021162660

Bankové spojenie: Slovenská sporiteľňa a. s., pobočka Handlová

IBAN: SK78 0900 0000 0003 7082 6010

Kontaktná osoba: Mgr. Silver Jurtinus

Tel. číslo: +421/46 519 25 36, 0905 909 311

e-mail: [silver.jurtinus@handlova](mailto:silver.jurtinus@handlova).sk

(ďalej ako „objednávateľ“)

**a**

**Zhotoviteľ:** … *vyplní uchádzač*

Sídlo: … *vyplní uchádzač*

Štatutárny orgán: … *vyplní uchádzač*

IČO: … *vyplní uchádzač*

DIČ: … *vyplní uchádzač*

IČ DPH: … *vyplní uchádzač*

Bankové spojenie: … *vyplní uchádzač*

IBAN: … *vyplní uchádzač*

Zapísaný v: … *vyplní uchádzač*

Kontaktná osoba: … *vyplní uchádzač*

Tel. číslo: … *vyplní uchádzač*

e-mail: … *vyplní uchádzač*

(ďalej ako „zhotoviteľ“)

**ČLÁNOK 2**

**Úvodné ustanovenia**

1. Zmluvné strany uzatvárajú zmluvu o dielo, ktorá vyplýva z výsledkov verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), zadaním zákazky „Tlač mestských novín“.

**ČLÁNOK 3**

**Predmet zmluvy**

1. Zhotoviteľ sa zaväzuje pre objednávateľa za podmienok uvedených v tejto zmluve riadne a včas s odbornou starostlivosťou a na svoje nebezpečenstvo tlačiť mestské noviny dvojtýždenník „Handlovský hlas“ v dohodnutom náklade a následne ich dopraviť do miesta dodania podľa bodu 3. tohto článku (ďalej ako „dielo") a to podľa harmonogramu vydaní (dodania) novín, špecifikovaného v Prílohe č. 1 tejto zmluvy, a objednávateľ sa zaväzuje zaplatiť zhotoviteľovi cenu za riadne a včas vykonané dielo. Zhotoviteľ zabezpečí tlač novín a dopravu do miesta dodania najneskôr do 15:00 hod.

2. Zmluvné strany sa dohodli, že tlač novín bude uskutočnená s nasledovnými parametrami:

1. Výstup: tlačová príprava z dodaných PDF súborov, tlač, dodanie
2. Formát novín: A3 (289x390 mm)
3. Maximálny sadzobný rámec: 258x355
4. Periodicita: dvojtýždenník
5. Počet vydaní: 24
6. Rozsah tlače 20 vydaní: 8 strán formátu A3
7. Rozsah tlače 4 vydaní: 12 strán formátu A3 (rozšírené vydanie)
8. Formát dokumentu PDF: 282x390
9. Papier: 45-49 gr/m2f štandardný novinový papier
10. Farebnosť: plnofarebná tlač
11. Dohodnutý náklad: 6700 ks/ vydanie
12. Preloženie na polovicu

3. Miesto dodávania novín: Mestský úrad Handlová, Námestie baníkov 7, 972 51 Handlová, (ďalej ako „miesto dodania").

4. Objednávateľ má možnosť určiť termíny rozšírených vydaní a jednostranne meniť dátumy zadania do tlače a dodania výtlačkov novín, zmenu termínov je však povinný nahlásiť zhotoviteľovi najmenej 10 pracovných dní pred plánovaným vydaním novín podľa harmonogramu vydaní (dodania) novín.

**ČLÁNOK 4**

**Cena diela**

1. Objednávateľ sa zaväzuje zhotoviteľovi zaplatiť za riadne a včas vykonané dielo cenu v zmysle bodu 2. tohto článku. Cena za vykonanie diela je stanovená v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon č. NR SR č.18/1996 Z. z. o cenách v znení neskorších predpisov.

2. Cena za vykonanie diela je:

a) Celková cena za 1 kus výtlačku v rozsahu 8 strán:

… *vyplní uchádzač* EUR bez DPH, sadzba DPH … *vyplní uchádzač* %, výška DPH … *vyplní uchádzač* EUR, … *vyplní uchádzač* EUR s DPH

b) Celková cena za 1 kus výtlačku v rozsahu 12 strán:

… *vyplní uchádzač* EUR bez DPH, sadzba DPH … *vyplní uchádzač* %, výška DPH … *vyplní uchádzač* EUR, … *vyplní uchádzač* EUR s DPH

c) Celková cena za celý náklad 6700 ks výtlačkov v rozsahu 8 strán/1 vydanie:

… *vyplní uchádzač* EUR bez DPH, sadzba DPH … *vyplní uchádzač* %, výška DPH … *vyplní uchádzač* EUR, … *vyplní uchádzač* EUR s DPH

d) Celková cena za celý náklad 6700 ks výtlačkov v rozsahu 12 strán/1 vydanie:

… *vyplní uchádzač* EUR bez DPH, sadzba DPH … *vyplní uchádzač* %, výška DPH … *vyplní uchádzač* EUR, … *vyplní uchádzač* EUR s DPH

e) Celková cena za 24 vydaní/12 mesiacov:

… *vyplní uchádzač* EUR bez DPH, sadzba DPH … *vyplní uchádzač* %, výška DPH … *vyplní uchádzač* EUR, … *vyplní uchádzač* EUR s DPH

3. Cena za vykonanie diela je stanovená ako cena pevná a nemenná, t.j. bez možnosti úprav počas účinnosti tejto zmluvy, s výnimkou zmeny sadzby DPH.

4. Cena za dielo pokrýva všetky priame aj nepriame náklady spojené so splnením záväzkov podľa tejto zmluvy.

**ČLÁNOK 5**

**Platobné podmienky**

1. Zmluvné strany sa dohodli, že zhotoviteľ bude fakturovať dielo priebežne a to vždy za tlač každého vydania novín v dohodnutom náklade a následnú dopravu novín do miesta dodania, t.j. vo výške určenej v bode 2. písm. c) a d) článku 4 tejto zmluvy.

2. Faktúra musí obsahovať všetky náležitosti stanovené platnými právnymi predpismi, inak je objednávateľ oprávnený faktúru v lehote splatnosti zhotoviteľovi vrátiť. Lehota splatnosti začne v takom prípade plynúť od doručenia novej, správne vystavenej faktúry objednávateľovi.

3. Faktúra je splatná do 30 dní odo dňa jej doručenia objednávateľovi.

**ČLÁNOK 6**

**Podmienky vykonania diela - dodania diela**

1. Zhotoviteľ sa zaväzuje vykonať dielo riadne, podľa podkladov predložených objednávateľom alebo ním poverenou osobou, s odbornou starostlivosťou a v súlade s podmienkami dohodnutými v tejto zmluve.

2. Objednávateľ dodá zhotoviteľovi grafický podklad ako súbor v elektronickej podobe vo formáte .pdf, s rozmerom 282 x 390 mm (každá strana samostatný súbor s označením dátumu a poradového čísla strany v názve súboru) a to do termínu zadania do tlače špecifikovaného v Prílohe č. 1 tejto zmluvy. Podklady pre vykonanie diela sa objednávateľ zaväzuje odovzdať zhotoviteľovi spôsobom uvedeným v bode 3. tohto článku.

3. Podklady bude objednávateľ ukladať na ftp server zhotoviteľa, ku ktorému bude mať objednávateľ umožnený prístup. V prípade, že pre objednávateľa nebude objektívne možné uložiť podklady na ftp server zhotoviteľa, po dohode zmluvných strán budú podklady zaslané zhotoviteľovi v elektronickej podobe a to na e-mailovú adresu zhotoviteľa, uvedenú v záhlaví tejto zmluvy.

4. Zmeny údajov uvedených v podkladoch, t.j. opravu .pdf súborov odovzdaných zhotoviteľovi, je objednávateľ oprávnený oznamovať zhotoviteľovi elektronicky na e-mail uvedený v záhlaví tejto zmluvy najneskôr do termínu zadania do tlače špecifikovaného v Prílohe č. 1 tejto zmluvy. Preukázané náklady spojené s vykonanými zmenami je povinný uhradiť objednávateľ na základe faktúry vystavenej zhotoviteľom.

5. V prípade akýchkoľvek nejasností týkajúcich sa odovzdaných podkladov alebo pokynov objednávateľa a v prípade nejasnosti postupu na základe takýchto podkladov alebo pokynov, je zhotoviteľ povinný pred začatím vykonávania pokynov alebo postupov kontaktovať objednávateľa a odstrániť nejasnosť prerokovaním s objednávateľom.

6. V prípade, že objednávateľ zistí, že sa zhotoviteľ odchýlil od podkladov alebo pokynov objednávateľa, je objednávateľ oprávnený požadovať, aby zhotoviteľ na svoje náklady odstránil chyby vzniknuté vykonávaním diela v rozpore s pokynmi objednávateľa a aby dielo vykonával riadnym spôsobom. Ak tak zhotoviteľ neučiní ani v primeranej lehote, ktorú mu na to poskytne objednávateľ, je objednávateľ oprávnený od tejto zmluvy odstúpiť.

7. Objednávateľ je oprávnený kontrolovať vykonávanie diela a zhotoviteľ sa zaväzuje mu túto kontrolu umožniť.

8. Zhotoviteľ aj objednávateľ v plnej miere zodpovedajú za to, že nedôjde k zneužitiu, resp. že neposkytnú materiály týkajúce sa predmetu zmluvy tretím osobám a zachovávajú mlčanlivosť o všetkých skutočnostiach, o ktorých sa dozvedeli pri realizácii tejto zmluvy.

9. Obidve zmluvné strany sa zaväzujú zachovať mlčanlivosť o akýchkoľvek poskytnutých údajoch a informáciách, okrem informácii, ktoré je potrebné zverejniť podľa príslušného všeobecne záväzného právneho predpisu.

**ČLÁNOK 7**

**Záručná doba - zodpovednosť za vady**

1. Zhotoviteľ zodpovedá za vady diela podľa ustanovení tejto zmluvy a príslušných ustanovení Obchodného zákonníka.

2. Objednávateľ je oprávnený uplatniť u zhotoviteľa reklamáciu diela do 15 (pätnástich) dní odo dňa dodania.

3. Zhotoviteľ nezodpovedá objednávateľovi za škody spôsobené obsahovou nesprávnosťou podkladov.

**ČLÁNOK 8**

**Čas plnenia**

1. Táto zmluva sa uzatvára na dobu určitú od 01.01.2021 do 31. 12. 2021.

2. Táto zmluva sa zrušuje:

a) uplynutím doby, na ktorú bola uzatvorená;

b) písomnou dohodou zmluvných strán;

c) odstúpením od zmluvy; každá zo zmluvných strán je oprávnená odstúpiť od tejto zmluvy, ak druhá zmluvná strana aj napriek písomnému upozorneniu opätovne poruší akúkoľvek povinnosť podľa tejto zmluvy. Odstúpenie od zmluvy musí byť písomné, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od zmluvy sa zmluva ruší ku dňu doručenia odstúpenia druhej zmluvnej strane; Uskutočnené služby a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.

d) písomnou výpoveďou; každá zo zmluvných strán môže túto zmluvu vypovedať aj bez uvedenia dôvodu. Výpovedná doba je dva mesiace a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.

3. Zrušenie tejto zmluvy sa netýka nároku na uhradenie zmluvnej pokuty, nároku na náhradu škody, ani iných ustanovení tejto zmluvy, ktoré vzhľadom na svoju povahu majú trvať aj po skončení zmluvy.

**ČLÁNOK 9**

**Zmluvné pokuty**

1. Zhotoviteľ je povinný zaplatiť objednávateľovi zmluvnú pokutu vo výške € 70,00 za každý deň omeškania s vykonaním (t.j. tlač a dodanie) diela. Zaplatením zmluvnej pokuty nie je dotknutý nárok objednávateľa na náhradu škody v plnej výške.

2. Za omeškanie s úhradou faktúr vystavených v súlade s touto zmluvou a doručených objednávateľovi je dodávateľ oprávnený fakturovať objednávateľovi úroky z omeškania v zmysle nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.

**ČLÁNOK 10**

**Záverečné ustanovenia**

1. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.

2. Zmluvné strany sa zaväzujú bezodkladne, najneskôr do troch pracovných dní, oznámiť druhej zmluvnej strane každú zmenu, ktorá by mohla mať vplyv na plnenie záväzkov podľa tejto zmluvy. Zmluvné strany sa zaväzujú nahradiť druhej zmluvnej strane celú škodu, ktorá porušením tejto povinností jej vznikne.

3. Písomnosti podľa tejto zmluvy sa doručujú na adresy zmluvných strán, uvedené v záhlaví tejto zmluvy alebo na takú inú adresu, ktorú daná zmluvná strana písomne oznámila druhej zmluvnej strane v súlade s týmto bodom zmluvy. Písomnosti sa považujú za doručené dňom ich prevzatia druhou zmluvnou stranou (príjemcom). Písomnosti sa považujú za doručené aj dňom odmietnutia prevzatia písomnosti alebo dňom vrátenia písomností odosielateľovi z dôvodu neprítomnosti adresáta alebo inak zmareného doručenia (napr. adresát neznámy, adresát si zásielku nevyzdvihol v odbernej lehote).

4. Príloha č. 1 - Harmonogram vydaní (dodania) novín je neoddeliteľnou súčasťou tejto zmluvy.

5. Zmluva je vyhotovená v štyroch rovnopisoch, z ktorých dva rovnopisy obdrží objednávateľ a dva rovnopisy obdrží zhotoviteľ.

6. Právne vzťahy touto zmluvou neupravené sa riadia príslušnými ustanoveniami Obchodného zákonníka a ďalších právnych predpisov Slovenskej republiky.

7. Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.

8. Túto zmluvu možno dopĺňať alebo meniť len formou písomných dodatkov, podpísaných obidvoma zmluvnými stranami. Dodatky sa po ich podpísaní stávajú neoddeliteľnou súčasťou tejto zmluvy.

9. Akékoľvek nároky alebo spory vyplývajúce z tejto zmluvy alebo v súvislosti s ňou, sa zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode zmluvných strán, ktorákoľvek zo zmluvných strán je oprávnená obrátiť sa s návrhom na príslušný súd.

10. Zmluvné strany si túto zmluvu prečítali, jej obsahu porozumeli, bola nimi schválená a na znak súhlasu ju vlastnoručne podpísali, pričom zmluvné strany vyhlasujú, že obsah tejto zmluvy plne zodpovedá ich skutočnej vôli, ktorú prejavili slobodne, vážne, určite a zrozumiteľne bez omylu, bez akéhokoľvek psychického alebo fyzického nátlaku.

V Handlovej, dňa .......... V … *vyplní uchádzač*, dňa ..........

Za objednávateľa: Za zhotoviteľa:

................................... ...................................

Mgr. Silvia Grúberová … *vyplní uchádzač*

primátorka mesta

Príloha č.1 Zmluvy o dielo

**Harmonogram vydaní (dodania) novín Handlovský hlas na rok 2021**

1. 12. januára

2. 26. januára

3. 09. februára

4. 23. februára

5. 09. marca

6. 23. marca

7. 07. apríla

8. 20. apríla

9. 04. mája

10. 18. mája

11. 01. júna

12. 15. júna

13. 29. júna

14. 27. júla

15. 10. augusta

16. 24. augusta

17. 07. septembra

18. 21. septembra

19. 05. októbra

20. 19. októbra

21. 03. novembra

22. 16. novembra

23. 30. novembra

24. 14. decembra

PDF podklady k jednotlivým vydaniam objednávateľ dodá do 22:00 hod. predchádzajúceho dňa.

Za objednávateľa: Za zhotoviteľa: .

................................... ...................................

Mgr. Silvia Grúberová … *vyplní uchádzač*

primátorka mesta